435.700 de cetățeni români au solicitat rezidența în Marea Britanie

435700 de cetățeni români au solicitat statutul de rezidenți în Regatul Unit înaintea ieșirii țării din Uniunea Europeană, transmite RFI România. Numărul cetățenilor UE care au făcut această solicitare a ajuns la aproape 2,6 milioane.

Cele mai multe cereri de rezidență au fost primite din partea cetățenilor polonezi – 512300, urmați de cetățenii români – 435700 (24700 în decembrie 2019), italieni 291000, portughezi 231100, spanioli, 171300, lituanieni 139400, bulgari 139000.

Marea Britanie urmează să părăsească UE la 31 ianuarie 2020, după care va urma o perioadă de tranziție până la 31 decembrie 2020 în care actualele reguli rămân în vigoare, inclusiv libertatea de mișcare a persoanelor.

Cetățenii UE aflați în Marea Britanie până la 31 decembrie 2020 au termen până la 30 iunie 2021 pentru a depune cerere de statut stabilit sau prestabilit.

Citește tot articolul pe RFI România

Foto: ALex Mihăileanu